
საქართველოს მთავრობის 
განკარგულება №70

2013 წლის 21 იანვარი 
ქ. თბილისი

საქართველოს თავდაცვის სამინისტროსთვის და მის სისტემაში მოქმედი ზოგიერთ საჯარო სამართლის იურიდიული პირებისათვის ,,საქართველოს 2013 წლის სახელმწიფო ბიუჯეტის შესახებ“� საქართველოს კანონის 23-ე მუხლით გათვალისწინებულ შეზღუდვებზე გამონაკლისის დაშვების თაობაზე

1. „საქართველოს 2013 წლის სახელმწიფო ბიუჯეტის შესახებ“� საქართველოს კანონის 23-ე მუხლის მე-7 პუნქტის საფუძველზე, საქართველოს თავდაცვის სამინისტროსა და მის სისტემაში მოქმედ ზოგიერთ საჯარო სამართლის იურიდიულ პირებზე არ გავრცელდეს ,,საქართველოს 2013 წლის სახელმწიფო ბიუჯეტის შესახებ“� საქართველოს კანონის 23-ე მუხლის პირველი პუნქტით გათვალისწინებული შეზღუდვა და მიეცეთ თანხმობა, რომ 2013 წლისთვის:
ა) საქართველოს თავდაცვის სამინისტროს სამოქალაქო ოფისსა და საქართველოს შეიარაღებული ძალების გაერთიანებულ შტაბში შტატგარეშე მომუშავეთა რაოდენობა განისაზღვროს არაუმეტეს 1470 ერთეულით;

ბ) სსიპ – საქართველოს თავდაცვის სამინისტროს სამხედრო ჰოსპიტალში შტატგარეშე მომუშავეთა რაოდენობა განისაზღვროს არაუმეტეს 15 ერთეულით; 

გ) სსიპ – სახელმწიფო სამხედრო სამეცნიერო-ტექნიკურ ცენტრ „დელტასა“�და მასში შემავალ საჯარო სამართლის იურიდიულ პირებში შტატგარეშე მომუშავეთა რაოდენობა განისაზღვროს:
გ.ა) სსიპ – სახელმწიფო სამხედრო სამეცნიერო-ტექნიკური ცენტრი „დელტა” - არა უმეტეს 245 ერთეული;

გ.ბ) სსიპ – სოხუმის ილია ვეკუას ფიზიკა-ტექნიკის ინსტიტუტი - არა უმეტეს 82 ერთეული;

გ.გ) სსიპ – გრიგოლ წულუკიძის სამთო ინსტიტუტი - არაუმეტეს 97 ერთეული;

გ.დ) სსიპ – რაფიელ დვალის მანქანათა მექანიკის ინტიტუტი - არაუმეტეს 61 ერთეული;

გ.ე) სსიპ – ინსტიტუტი „ოპტიკა“�- არაუმეტეს 20 ერთეული;

გ.ვ) სსიპ – ფერდინად თავაძის მეტალურგიისა და მასალათმცოდნეობის ინტიტუტი - არაუმეტეს 85 ერთეული.

2. განკარგულება გავრცელდეს 2013 წლის პირველი იანვრიდან წარმოშობილ სამართლებრივ ურთიერთობებზე.

პრემიერ-მინისტრი   

ბ. ივანიშვილი

